CELEX: 32017R1110
Language: mt
Date: 2017-06-22 00:00:00
Title: Regolament ta' Implimentazzjoni tal-Kummissjoni (UE) 2017/1110 tat-22 ta' Ġunju 2017 li jistabbilixxi standards tekniċi ta' implimentazzjoni fir-rigward ta' formuli standard, mudelli u proċeduri għall-awtorizzazzjoni ta' fornituri ta' servizzi ta' rappurtar tad-dejta u notifiki relatati skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji (Test b'rilevanza għaż-ŻEE. )

23.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 162/3
               
            REGOLAMENT TA' IMPLIMENTAZZJONI TAL-KUMMISSJONI (UE) 2017/1110
      tat-22 ta' Ġunju 2017
      li jistabbilixxi standards tekniċi ta' implimentazzjoni fir-rigward ta' formuli standard, mudelli u proċeduri għall-awtorizzazzjoni ta' fornituri ta' servizzi ta' rappurtar tad-dejta u notifiki relatati skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva 2014/65/UE tal-Parlament Ewropew u tal-Kunsill tal-15 ta' Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (1), u b'mod partikolari l-Artikolu 61(5) tiegħu,
      Billi:
      
                  (1)
               
               
                  Huwa xieraq li jiġu stabbiliti formoli, mudelli u proċeduri standard komuni biex jiġi żgurat fehim komuni u infurzar fost l-awtoritajiet kompetenti tal-Istati Membri tal-proċess ta' awtorizzazzjoni rigward il-forniment ta' servizzi tar-rapportar tad-dejta kif ukoll sabiex jiġu żgurati flussi effiċjenti ta' informazzjoni. Sabiex tiġi ffaċilitata l-komunikazzjoni bejn l-applikant u l-awtorità kompetenti, l-awtoritajiet kompetenti għandhom jinnominaw punt ta' kuntatt u għandhom jippubblikaw informazzjoni dwar dak il-punt ta' kuntatt fuq is-sit web tagħhom.
               
            
                  (2)
               
               
                  Ir-rekwiżiti organizzattivi għal arranġamenti ta' pubblikazzjoni approvati fornituri ta' tapes ikkonsolidati u mekkaniżmi ta' rapportar approvati huma differenti minn xulxin f'xi aspetti. B'riżultat ta' dan, applikant jinħtieġ li jkun mitlub biss biex jinkludi fl-applikazzjoni tiegħu l-informazzjoni meħtieġa għall-evalwazzjoni tal-applikazzjoni għas-servizz ta' rapportar ta' dejta li jkun fi ħsiebu jipprovdi.
               
            
                  (3)
               
               
                  Sabiex l-awtoritajiet kompetenti jkunu jistgħu jivvalutaw jekk il-bidliet fil-korp maniġerjali tal-fornitur tas-servizzi tar-rappurtar tad-dejta jistgħux ikunu ta' theddida għall-ġestjoni effettiva, soda u prudenti tal-fornitur tas-servizzi tar-rappurtar tad-dejta, u biex b'mod adegwat jitqiesu l-interessi tal-klijenti tagħha u l-integrità tas-suq, hu xieraq li jiġu stabbiliti limiti ċari ta' żmien għall-preżentazzjoni tal-informazzjoni dwar dawk il-bidliet.
               
            
                  (4)
               
               
                  Fornituri tas-servizzi ta' rapportar tad-dejta jinħtieġ li jkunu f'pożizzjoni li jippreżentaw informazzjoni dwar bidla fil-korp maniġerjali wara li din il-bidla tidħol fis-seħħ fejn il-bidla tkun minħabba fatturi lil hinn mill-kontroll tal-fornitur tas-servizzi ta' rapportar tad-dejta.
               
            
                  (5)
               
               
                  Għal raġunijiet ta' konsistenza u sabiex ikun żgurat il-funzjonament bla xkiel tas-swieq finanzjarji, huwa meħtieġ li d-dispożizzjonijiet stabbiliti f'dan ir-Regolament u d-dispożizzjonijiet stabbiliti fid-Direttiva 2014/65/UE japplikaw mill-istess data.
               
            
                  (6)
               
               
                  Dan ir-Regolament huwa bbażat fuq l-abbozz tal-istandards tekniċi ta' implimentazzjoni sottomess mill-Awtorità Ewropea tat-Titoli u s-Swieq (ESMA) lill-Kummissjoni.
               
            
                  (7)
               
               
                  L-ESMA wettqet konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqu huwa bbażat dan ir-Regolament. L-ESMA ma analizzatx il-kostijiet u l-benefiċċji potenzjali relatati għax dawn kienu jkunu sproporzjonati fir-rigward tal-kamp ta' applikazzjoni u l-impatt tagħhom.
               
            
                  (8)
               
               
                  L-ESMA talbet l-opinjoni tal-Grupp tal-Partijiet Interessati tat-Titoli u s-Swieq stabbilit skont l-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (2),
               
            ADOTTAT DAN IR-REGOLAMENT:
      Artikolu 1
      Ħatra ta' punt ta' kuntatt
      L-awtoritajiet kompetenti għandhom jaħtru punt ta' kuntatt għall-ġestjoni tal-informazzjoni kollha li tasal mingħand l-applikanti li jkunu qegħdin ifittxu awtorizzazzjoni bħala fornitur tas-servizzi ta' rapportar tad-dejta. Id-dettalji ta' kuntatt dwar il-punt ta' kuntatt maħtur għandhom ikunu ppubblikati u aġġornati regolarment fuq is-siti web tal-awtoritajiet kompetenti.
      Artikolu 2
      Forniment ta' informazzjoni u notifika lill-awtorità kompetenti
      1.   Applikant għal awtorizzazzjoni biex jipprovdi servizzi ta' rapportar tad-dejta skont id-dispożizzjonijiet tat-Titolu V tad-Direttiva 2014/65/UE għandu jipprovdi lill-awtorità kompetenti bl-informazzjoni kollha skont l-Artikolu 61(2) tad-Direttiva 2014/65/UE billi jimla l-formola ta' applikazzjoni li tinsab fl-Anness I.
      2.   L-applikant għandu jinnotifika lill-awtorità kompetenti b'informazzjoni dwar il-membri kollha tal-korp maniġerjali tiegħu billi jimla l-formola tan-notifika stabbilita fl-Anness II.
      3.   L-applikant għandu jidentifika b'mod ċar fil-preżentazzjoni tiegħu liema rekwiżit speċifiku taħt id-dispożizzjonijiet tat-Titolu V tad-Direttiva 2014/65/UE jirreferi għalih u f'liema dokument mehmuż mal-preżentazzjoni qed tiġi pprovduta dik l-informazzjoni.
      4.   L-applikant għandu jindika fil-preżentazzjoni tiegħu jekk kwalunkwe rekwiżit speċifiku taħt id-dispożizzjonijiet tat-Titolu V tad-Direttiva 2014/65/UE jew ir-Regolament Delegat tal-Kummissjoni (UE) 2017/571 (3) mhuwiex applikabbli għas-servizz ta' rapportar tad-dejta li jkun qiegħed japplika għalih.
      5.   L-awtoritajiet kompetenti għandhom juru fuq is-sit web tagħhom jekk il-formoli tal-applikazzjoni mimlija kif meħtieġ, in-notifiki u kwalunkwe informazzjoni addizzjonali relatata għandhomx jiġu ppreżentati f'għamla ta' dokument fiżiku, b'mod elettroniku, jew it-tnejn li huma.
      Artikolu 3
      Wasla tal-applikazzjoni
      Fi żmien 10 t'ijiem ta' xogħol mill-wasla tal-applikazzjoni, l-awtorità kompetenti għandha tibgħat f'forma stampata, b'mezz elettroniku jew bit-tnejn li huma konferma ta' riċevuta lill-applikant, inklużi d-dettalji ta' kuntatt tal-punt ta' kuntatt maħtur kif imsemmi fl-Artikolu 1.
      Artikolu 4
      Talbiet għal informazzjoni addizzjonali
      L-awtorità kompetenti tista' tibgħat talba għal informazzjoni lill-applikant fejn tindika liema informazzjoni addizzjonali jkollha bżonn sabiex titkompla l-valutazzjoni tal-applikazzjoni.
      Artikolu 5
      Notifika ta' bidla fis-sħubija tal-korp maniġerjali
      1.   Fornitur tas-servizzi ta' rapportar tad-dejta għandu jinnotifika lill-awtorità kompetenti f'forma stampata, b'mezz elettroniku jew bit-tnejn li huma bi kwalunkwe bidla fis-sħubija tal-korp maniġerjali tagħha qabel tali bidla tidħol fis-seħħ.
      Fejn, għal raġunijiet sostanzjati, in-notifika ma tistax issir qabel ma l-bidla tidħol fis-seħħ, din issir fi żmien 10 t'ijiem ta' xogħol wara l-bidla
      2.   Il-fornitur tas-servizzi ta' rapportar tad-dejta għandu jipprovdi l-informazzjoni dwar il-bidla skont il-paragrafu 1 billi jimla l-formola ta' notifika stabbilita fl-Anness III.
      Artikolu 6
      Komunikazzjoni tad-deċiżjoni li tingħata jew tiġi rifjutata l-awtorizzazzjoni
      L-awtorità kompetenti għandha tinforma lill-applikant f'forma stampata, b'mezz elettroniku jew bit-tnejn bid-deċiżjoni tagħha li tagħti jew li tiċħad l-awtorizzazzjoni.
      Artikolu 7
      Id-dħul fis-seħħ u l-applikazzjoni
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Dan japplika mit-3 ta' Jannar 2018.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 173, 12.6.2014, p. 349.
      
         (2)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
      
         (3)  Ir-Regolament Delegat tal-Kummissjoni (UE) 2017/571 tat-2 ta' Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta' standards tekniċi regolatorji dwar l-awtorizzazzjoni, ir-rekwiżiti organizzazzjonali u l-pubblikazzjoni ta' tranżazzjonijiet għal fornituri tas-servizzi ta' rapportar tad-dejta (ĠU L 87, 31.3.2017, p. 126).
      
         ANNESS I
         
            Formola ta' applikazzjoni għal awtorizzazzjoni għall-forniment ta' servizzi ta' rapportar tad-dejta
         
         Test ta 'immaġni
         
            Numru ta’ referenza:
            Data:
            Minn:
            Isem l-applikant:
            Indirizz:
            Identifikatur tal-Entità Legali (meta applikabbli):
            (Id-dettalji tal-persuna ta’ kuntatt maħtura mill-applikant)
            Isem sħiħ:
            Telefown:
            Posta elettronika:
            Għal:
            Stat Membru:
            Awtorità kompetenti:
            Indirizz:
            (Id-dettalji tal-punt ta’ kuntatt maħtur mill-awtorità kompetenti)
            Indirizz:
            Telefown:
            Posta elettronika:
            Għażiż [daħħal l-isem xieraq]
            F’konformità mal-Artikolu 2 tar-Regolament ta’ Implimentazzjoni tal-Kummissjoni (UE) 2017/1110 (1) jekk jogħġbok sib mehmuża l-applikazzjoni tal-awtorizzazzjoni.
            — Persuna għand l-applikant inkarigata mit-tħejjija tal-applikazzjoni:
            Isem sħiħ:
            Status/pożizzjoni:
            Telefown:
            Posta elettronika:
            Data:
            Firma:
         
         Test ta 'immaġni
         
            — In-natura tal-applikazzjoni (immarka l-kaxxa/i rilevanti):
            Awtorizzazzjoni — Arranġament ta’ Pubblikazzjoni Approvat (APA)
            Awtorizzazzjoni —Fornitur ta’ Tape Konsolidat (CTP)
            Awtorizzazzjoni — Mekkaniżmu ta’ Rapportar Approvat (ARM)
            Kontenut
            Jekk jogħġbok daħħal l-informazzjoni msemmija taħt ir-Regolament Delegat tal-Kummissjoni (UE) 2017/571 (2). Jekk jogħġbok daħħal l-informazzjoni skont it-taqsima adattata jew agħmel referenza għall-annessi relevanti li fihom l-informazzjoni.
            Informazzjoni dwar l-organizzazzjoni (l-Artikolu 2 tar-Regolament Delegat (UE) 2017/571)
            Informazzjoni dwar il-governanza korporattiva (l-Artikolu 3 tar-Regolament Delegat (UE) 2017/571)
            Informazzjoni dwar il-kunflitti ta’ interess (l-Artikolu 5 tar-Regolament Delegat (UE) 2017/571)
            Informazzjoni dwar ir-rekwiżiti organizzazzjonali rigward l-esternalizzazzjoni (l-Artikolu 6 tar-Regolament Delegat (UE) 2017/571)
            Informazzjoni dwar il-kontinwità tal-operat u l-faċilitajiet ta’ back-up (l-Artikolu 7 tar-Regolament Delegat (UE) 2017/571)
            Informazzjoni dwar l-ittestjar u l-kapaċità (l-Artikolu 8 tar-Regolament Delegat (UE) 2017/571)
            Informazzjoni dwar sigurtà (l-Artikolu 9 tar-Regolament Delegat (UE) 2017/571)
            Informazzjoni dwar il-maniġment ta’ informazzjoni mhux kompluta jew potenzjalment żbaljata mill-APAs u mis-CTPs (l-Artikolu 10 tar-Regolament Delegat (UE) 2017/571)
            Informazzjoni dwar il-maniġjar ta’ informazzjoni mhux kompluta jew potenzjalment żbaljata mill-ARMs (l-Artikolu 11 tar-Regolament Delegat (UE) 2017/571)
            Informazzjoni dwar il-konnettività tal-ARMs (l-Artikolu 12 tar-Regolament Delegat (UE) 2017/571)
            Informazzjoni dwar servizzi oħra pprovduti minn CTPs (l-Artikolu 13 tar-Regolament Delegat (UE) 2017/571)
            Informazzjoni dwar arranġamenti ta’ pubblikazzjoni (il-Kapitolu 3 tar-Regolament Delegat (UE) 2017/571)
            Noti:
            (1) Ir-Regolament ta’ Implimentazzjoni tal-Kummissjoni (UE) 2017/1110 tat-22 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ formuli standard, mudelli u proċeduri għall-awtorizzazzjoni ta’ fornituri ta’ servizzi ta’ rappurtar tad-dejta u għal notifiki relatati skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji (ĠU L 162, 23.6.2017, p. 3).
            (2) Ir-Regolament Delegat tal-Kummissjoni (UE) 2017/571 tat-2 ta’ Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta’ standards tekniċi regolatorji dwar l-awtorizzazzjoni, ir-rekwiżiti organizzazzjonali u l-pubblikazzjoni ta’ tranżazzjonijiet għal fornituri tas-servizzi ta’ rapportar tad-dejta (ĠU L 87, 31.3.2017, p. 126).
         
      
      
         ANNESS II
         
            Formola ta' applikazzjoni għal-lista tal-membri tal-korp maniġerjali
         
         Test ta 'immaġni
         
            Numru ta’ referenza:
            Data:
            Minn:
            Isem l-applikant:
            Indirizz:
            Identifikatur tal-Entità Legali (meta applikabbli):
            (Id-dettalji tal-persuna ta’ kuntatt maħtura mill-applikant)
            Isem sħiħ:
            Telefown:
            Posta elettronika:
            Għal:
            Stat Membru:
            Awtorità kompetenti:
            Indirizz:
            (Id-dettalji tal-punt ta’ kuntatt maħtur mill-awtorità kompetenti)
            Indirizz:
            Telefown:
            Posta elettronika:
            Għażiż [daħħal l-isem xieraq]
            F’konformità mal-Artikolu 2 tar-Regolament ta’ Implimentazzjoni tal-Kummissjoni (UE) 2017/1110 (1) jekk jogħġbok sib mehmuża n-notifika relatata mal-membri tal-korp maniġerjali.
            — Persuna għand l-applikant inkarigata mit-tħejjija tal-applikazzjoni:
            Isem sħiħ:
            Status/pożizzjoni:
            Telefown:
            Posta elettronika:
            Data:
            Firma:
         
         Test ta 'immaġni
         
            — Lista tal-membri tal-korp maniġerjali:
            Membru 1
            Isem sħiħ
            Id-data u l-post tat-twelid
            In-numru tal-identifikazzjoni nazzjonali personali jew ekwivalent tiegħu
            Indirizz privat:
            Dettalji ta’ kuntatt (numru tat-telefown u l-indirizz tal-email)
            Pożizzjoni
            Curriculum vitae mehmuż mal-applikazzjoni: Iva/Le
            Esperjenza professjonali u esperjenza relevanti oħra
            Kwalifika ta’ edukazzjoni u taħriġ rilevanti
            Rekords kriminali mehmuża mal-applikazzjoni JEW awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(d) tar-Regolament Delegat tal-Kummissjoni (UE) 2017/571 (2)
            Awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(e) tar-Regolament Delegat (UE) 2017/571
            Ħin minimu (bejn wieħed u ieħor) li se jiġi ddedikat għall-prestazzjoni tal-funzjonijiet ta’ persuna fi ħdan il-fornitur tas-servizzi ta’ rapportar tad-dejta
            Dikjarazzjoni ta’ kull kunflitt ta’ interess potenzjali li jista’ jeżisti jew jirriżulta fit-twettiq tad-dmirijiet u kif jiġu mmaniġjati dawn il-kunflitti
            Informazzjoni addizzjonali rilevanti għall-valutazzjoni dwar jekk il-membru jkunx ta’ reputazzjoni tajba biżżejjed, ikollux biżżejjed għarfien, ħiliet u esperjenza u jimpenjax biżżejjed ħin biex iwettaq id-dmirijiet skont l-Artikolu 63(3) tad-Direttiva 2014/65/UE tal-Parlament Ewropew u tal-Kunsill (3)
            Data effettiva
            [Jekk jogħġbok daħħal l-informazzjoni hawn biex tipprovdi spjega kif se tiġi pprovduta, jew agħmel referenza fl-annessi relevanti li fihom l-informazzjoni]
            Membru [N]
            Isem sħiħ
            Id-data u l-post tat-twelid
            In-numru tal-identifikazzjoni nazzjonali personali jew ekwivalent tiegħu
            Indirizz privat:
            Dettalji ta’ kuntatt (numru tat-telefown u l-indirizz tal-email)
            Pożizzjoni
            Curriculum vitae mehmuż mal-applikazzjoni: Iva/Le
            Esperjenza professjonali u esperjenza relevanti oħra
            Kwalifika ta’ edukazzjoni u taħriġ rilevanti
            Rekords kriminali mehmuża mal-applikazzjoni JEW awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(d) tar-Regolament Delegat (UE) 2017/571
         
         Test ta 'immaġni
         
            Awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(e) tar-Regolament Delegat (UE) 2017/571
            Ħin minimu (bejn wieħed u ieħor) li se jiġi ddedikat għall-prestazzjoni tal-funzjonijiet ta’ persuna fi ħdan il-fornitur tas-servizzi ta’ rapportar tad-dejta
            Dikjarazzjoni ta’ kull kunflitt ta’ interess potenzjali li jista’ jeżisti jew jirriżulta fit-twettiq tad-dmirijiet u kif jiġu mmaniġjati dawn il-kunflitti
            Informazzjoni addizzjonali rilevanti għall-valutazzjoni dwar il-membru li jkun ta’ reputazzjoni tajba biżżejjed, ikollu biżżejjed għarfien, ħiliet u esperjenza u jimpenjax biżżejjed ħin biex iwettaq id-dmirijiet skont l-Artikolu 63(3) tad-Direttiva 2014/65/UE.
            Data effettiva
            Noti:
            (1) Ir-Regolament ta’ Implimentazzjoni tal-Kummissjoni (UE) 2017/1110 tat-22 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ formuli standard, mudelli u proċeduri għall-awtorizzazzjoni ta’ fornituri ta’ servizzi ta’ rappurtar tad-dejta u għal notifiki relatati skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji (ĠU L 162, 23.6.2017, p. 3).
            (2) Ir-Regolament Delegat tal-Kummissjoni (UE) 2017/571 tat-2 ta’ Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta’ standards tekniċi regolatorji dwar l-awtorizzazzjoni, ir-rekwiżiti organizzazzjonali u l-pubblikazzjoni ta’ tranżazzjonijiet għal fornituri tas-servizzi ta’ rapportar tad-dejta (ĠU L 187, 31.3.2017, p. 126).
            (3) Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
         
      
      
         ANNESS III
         
            Formola ta' applikazzjoni ta' bidla fis-sħubija tal-korp maniġerjali
         
         Test ta 'immaġni
         
            Numru ta’ referenza:
            Data:
            Minn:
            Isem il-fornitur tas-servizzi ta’ rapportar tad-dejta:
            Indirizz:
            Identifikatur tal-Entità Legali (meta applikabbli):
            (Id-dettalji tal-persuna ta’ kuntatt maħtura mill-fornitur tas-servizzi ta’ rapportar tad-dejta)
            Isem sħiħ:
            Telefown:
            Posta elettronika:
            Għal:
            Stat Membru:
            Awtorità Kompetenti:
            Indirizz:
            (Id-dettalji tal-punt ta’ kuntatt maħtur mill-awtorità kompetenti)
            Indirizz:
            Telefown:
            Posta elettronika:
            Għażiż [daħħal l-isem xieraq]
            F’konformità mal-Artikolu 4 tar-Regolament ta’ Implimentazzjoni tal-Kummissjoni (UE) 2017/1110 (1) jekk jogħġbok sib mehmuża n-notifika dwar il-bidliet fil-kompożizzjoni fil-korp maniġerjali.
            — Persuna għand il-fornitur ta’ servizzi ta’ rapportar tad-dejta tkun inkarigata li tipprepara n-notifika:
            Isem sħiħ:
            Status/pożizzjoni:
            Telefown:
            Posta elettronika:
            Data:
            Iffirmat:
         
         Test ta 'immaġni
         
            — Informazzjoni dwar il-membru(i) li jitilqu mill-korp maniġerjali:
            Membru 1
            Isem sħiħ
            Dettalji ta’ kuntatt (numru tat-telefown u l-indirizz tal-email)
            Pożizzjoni
            Data effettiva ta’ tluq mill-korp maniġerjali
            Raġunijiet għat-tluq mill-korp maniġerjali
            Membru [N]
            Isem sħiħ
            Dettalji ta’ kuntatt (numru tat-telefown u l-indirizz tal-email)
            Pożizzjoni
            Data effettiva ta’ tluq mill-korp maniġerjali
            Raġunijiet għat-tluq mill-korp maniġerjali
            — Informazzjoni dwar il-membru(i) ġdid(ġodda) tal-korp maniġerjali:
            Membru 1
            Isem sħiħ
            Id-data u l-post tat-twelid
            In-numru tal-identifikazzjoni nazzjonali personali jew ekwivalent tiegħu
            Indirizz privat:
            Dettalji ta’ kuntatt (numru tat-telefown u l-indirizz tal-email)
            Pożizzjoni
            Curriculum vitae mehmuż mal-applikazzjoni: Iva/Le
            Esperjenza professjonali u l-esperjenza relevanti oħra
            Kwalifika ta’ edukazzjoni u taħriġ rilevanti
            Rekords kriminali mehmuża mal-applikazzjoni JEW awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(d) tar-Regolament Delegat tal-Kummissjoni (UE) 2017/571 (2)
            Awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(e) tar-Regolament Delegat (UE) 2017/571
            Ħin minimu (bejn wieħed u ieħor) li se jiġi ddedikat għall-prestazzjoni tal-funzjonijiet ta’ persuna fi ħdan il-fornitur tas-servizzi ta’ rapportar tad-dejta
            Dikjarazzjoni ta’ kull kunflitt ta’ interess potenzjali li jista’ jeżisti jew jirriżulta fit-twettiq tad-dmirijiet u kif jiġu mmaniġjati dawn il-kunflitti
            Informazzjoni addizzjonali rilevanti għall-valutazzjoni dwar il-membru li jkun ta’ reputazzjoni tajba biżżejjed, ikollu biżżejjed għarfien, ħiliet u esperjenza u jimpenjax biżżejjed ħin biex iwettaq id-dmirijiet skont l-Artikolu 63(3) tad-Direttiva 2014/65/UE tal-Parlament Ewropew u tal-Kunsill (3).
            Data effettiva
            [Jekk jogħġbok daħħal l-informazzjoni hawn biex tipprovdi spjega kif se tiġi pprovduta, jew agħmel referenza fl-annessi relevanti li fihom l-informazzjoni]
         
         Test ta 'immaġni
         
            Membru [N]
            Isem sħiħ
            Id-data u l-post tat-twelid
            In-numru tal-identifikazzjoni nazzjonali personali jew ekwivalent tiegħu
            Indirizz privat:
            Pożizzjoni
            Curriculum vitae mehmuż mal-applikazzjoni: Iva/Le
            Esperjenza professjonali u l-esperjenza relevanti oħra
            Kwalifika ta’ edukazzjoni u taħriġ rilevanti
            Rekords kriminali mehmuża mal-applikazzjoni JEW awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(d) tar-Regolament Delegat (UE) 2017/571
            Awtodikjarazzjoni ta’ reputazzjoni tajba u awtorizzazzjoni lill-awtorità kompetenti biex tistħarreġ skont l-Artikolu 4(e) tar-Regolament Delegat (UE) 2017/571
            Ħin minimu (bejn wieħed u ieħor) li se jiġi ddedikat għall-prestazzjoni tal-funzjonijiet ta’ persuna fi ħdan il-fornitur tas-servizzi ta’ rapportar tad-dejta
            Dikjarazzjoni ta’ kull kunflitt ta’ interess potenzjali li jista’ jeżisti jew jirriżulta fit-twettiq tad-dmirijiet u kif jiġu mmaniġjati dawn il-kunflitti
            Informazzjoni addizzjonali rilevanti għall-valutazzjoni dwar il-membru li jkun ta’ reputazzjoni tajba biżżejjed, ikollu biżżejjed għarfien, ħiliet u esperjenza u jimpenjax biżżejjed ħin biex iwettaq id-dmirijiet skont l-Artikolu 63(3) tad-Direttiva 2014/65/UE.
            Data effettiva
            [Jekk jogħġbok daħħal l-informazzjoni hawn biex tipprovdi spjega kif se tiġi pprovduta, jew agħmel referenza fl-annessi relevanti li fihom l-informazzjoni]
            — Lista sħiħa u aġġornata tal-membri tal-korp maniġerjali:
            Noti:
            (1) Ir-Regolament ta’ Implimentazzjoni tal-Kummissjoni (UE) 2017/1110 tat-22 ta’ Ġunju 2017 li jistabbilixxi standards tekniċi ta’ implimentazzjoni fir-rigward ta’ formuli standard, mudelli u proċeduri għall-awtorizzazzjoni ta’ fornituri ta’ servizzi ta’ rappurtar tad-dejta u għal notifiki relatati skont id-Direttiva 2014/65/UE tal-Parlament Ewropew u tal-Kunsill dwar is-swieq fl-istrumenti finanzjarji (ĠU L 162, 23.6.2017, p. 3).
            (2) Ir-Regolament Delegat tal-Kummissjoni (UE) 2017/571 tat-2 ta’ Ġunju 2016 li jissupplimenta d-Direttiva 2014/65/UE tal-Parlament Ewropew u tal-Kunsill fir-rigward ta’ standards tekniċi regolatorji dwar l-awtorizzazzjoni, ir-rekwiżiti organizzazzjonali u l-pubblikazzjoni ta’ tranżazzjonijiet għal fornituri tas-servizzi ta’ rapportar tad-dejta (ĠU L 187, 31.3.2017, p. 126).
            (3) Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349)
            Isem
            Pożizzjoni
            Data effettiva